කොළඹ කුඩු කිරුළ තමන් සතු කර ගැනීමේ සටන දශක කීපයක් තිස්සේ එකිනෙකා මරා ගනිමින් ඉදිරියට ඇදෙමින් තිබේ. මාකඳුරේ මදූෂ් මෙන්ම කංජිපානි ඉම්රාන්ද අත්අඩංගුවේ පසුවන වටපිටාවක් තුළ අද ඒ සටන අළු යට ගිනි මෙන් සැඟව තිබුණද හෙට බුර බුරා නැගෙන ගිනි ජාලාවක් ලෙස යළි නැගෙන්නට හැකිය. මේ සටන අවසන් කර ලංකාවේ කුඩු ගෙන්වීමේ හා බෙදාහැරීමේ ජාලය අවසන් කිරීමට නම් රජයට ඉතිහාසයේ වැරදුණ තැන්, පොලිස් දෙපාර්තමේන්තුවේ අඩුපාඩුකම්, පොලිස් නිලධාරීන්ගේ අඩුපාඩුකම් හා වැරදි වටහාගෙන සකස් කෙරෙන මනා වැඩපිළිවෙළක් තිබිය යුතුය. කොළඹ කුඩු කිරුළේ පිළිබඳ සටනේ අද අප උත්සාහ කරන්නේ මුස්ලිම් පාතාලය තුළ කුඩු කිරුළට ඇති වූ සටන් කීපයක් ගැන කතා කිරීමටය. මුස්ලිම් පාතාලය තුළ අයුබ්ඛාන්ගේ කල්ලියේ ආනමාලු ඉමිටියාස් හා කුඩු නූර්ගේ කල්ලියේ ෆාජි අතර ගැටුම කෙළවර වූ ආකාරය අපි පසුගිය කලාපයෙන් කතා කළෙමු. මෙම සිදුවීමෙන් පසු ෆාජිගේ තත්ත්වය නරක අතට හැරුණ අතර ෆාජිට ඒ ඉරණම අත්වන්නේ මාළිගාවත්ත පාතාලයේ බලය කෙමෙන් බිඳ වැටීම නිසාය.
මේ වන විට කංජිපානි ඉම්රාන් සමග අත් අඩංගුවේ පසුවන්නේ කවුද
මාකඳුරේ මදූෂ්